Tom Araya
<s>Tom Araya je čileanski basist i pjevač, koji živi i radi u SAD-u.</s><s>Najpoznatiji je kao član thrash metal sastava Slayer.</s>

<s>Životopis 
Araya je rođen u mjestu Viña del Mar, u Čileu, kao četvrto dijete u obitelji.</s><s>Kada je imao pet godina, njegova se obitelj preselila u South Gate, u Kaliforniju.</s><s>Iako su po internetu kružile glasine da su se preselili zbog političkih razloga, Araya je te tvrdnje demantirao.</s>

<s>Njegov stariji brat Cisco je svirao gitaru, što je navelo Arayu da počne svirati bas.</s><s>Njih su dvojica svirali pjesme Beatlesa i Rolling Stonesa, što je inspiriralo njegov glazbeni interes.</s><s>Njegova starija sestra predložila mu je da upiše školu za respiratornog terapeuta.</s><s>Završio je dvije godine škole, učeći o omjerima miješanja zraka, vađenju krvi i intubaciji.</s>

<s>Godine 1981.</s><s>Arayi je prišao Kerry King i pozvao ga je da se pridruži njegovom sastavu Slayer.</s><s>Araya je prihvatio, koristeći svoju plaću koju je zaradio kao terapeut da bi financirao prvi Slayerov album, Show No Mercy.</s><s>Araya je zamolio bolnicu u kojoj je radio da mu da dopust, kako bi mogao svirati na Slayerovoj prvoj europskoj turneji, 1984. godine, no oni su ga odbili.</s><s>Nakon što se mjesec dana nije pojavio na poslu, otpustili su ga.</s>

<s>Araya živi u Buffalu, u Teksasu, na svom ranču  s ženom i dvoje djece, te pomaže svojoj ženi voditi farmu.</s><s>Obožavatelj je horor filmova.</s><s>2006. godine bio je podvrgnut operaciji žuči, zbog čega je Slayer morao odgoditi The Unholy Alliance turneju za tjedan dana.</s><s>Također nije uspio završiti vokalne dionice na pjesmi "Final six" za album Christ Illusion, koja je kasnije dodana na specijalnom izdanju albuma.</s>

<s>Jednom je o Slayeru rekao: "Bili smo sretni, dovoljno sretni da trajemo ovako dugo, jer većini bendova to ne uspijeva."</s>

<s>Araya je 2011. godine dobio ključeve svog rodnog grada Viña del Mar.</s>

<s>Religija 
Unatoč mnogim optužbama, u kojima se Slayer optuživao za sotonizam, Araya je to opovrgnuo i rekao da je to jedna od mnogih zabluda o sastavu.</s><s>On se je osobno deklarirao kao katolik.</s>

<s>Tekstovi 
Arayini se tekstovi uglavnom odnose na serijske ubojice, jer ga ta tema jako zanima.</s><s>Prva pjesma za koju je napisao tekst bila je "At Dawn They Sleep", na albumu Hell Awaits iz 1985. godine.</s>

<s>Araya je napisao i tekst za pjesmu "Eyes of the Insane", koja je osvojila Grammy, i koja govori o žrtvama rata.</s>

<s>Čileanski muzičari
Američki heavy metal basisti
Američki tekstopisci</s>

